
Решение №315/14.07.2010 по гр. д. №378/2010 на ВКС, ГК, II г.о., докладвано от съдия Зоя Атанасова
 
Съгласно разпоредбата на чл. 303, ал. 1, т. 1 от ГПК заинтересованата страна може да иска отмяна на влязло в сила решение, когато се открият нови обстоятелства или нови писмени доказателства от съществено значение за делото, които не са могли да бъдат известни при решаването му или с които страната не е могла да се снабди своевременно. Следователно представените с молбата за отмяна писмени доказателства не са новооткрити по смисъла на чл. 303, ал. 1, т. 1 от ГПК и отмяна възоснова на тях не може да се допусне.

	
		
	 	
	Р Е Ш Е Н И Е	
	 	
		
	 	
	№ 315	
	 	
		
	 	
	гр. София 14.07.2010 г..	
	 	
		
	 	
	В ИМЕТО НА НАРОДА	
	 	
		
	 	
	 Върховен касационен съд - второ гражданско отделение в съдебно заседание на 3 юни през две хиляди и десета година в състав:	
	 	
		
	 	
	 ПРЕДСЕДАТЕЛ: ЕЛСА ТАШЕВА	
	 	
	ЧЛЕНОВЕ: СВЕТЛАНА КАЛИНОВА 	
	 	
	 ЗОЯ АТАНАСОВА	
	 	
		
	 	
		
	 	
	при участието на секретаря Ани Давидова, като разгледа докладваното от съдия З. Атанасова гр. д. № 378 по описа за 2010 година, за да се произнесе взе предвид следното:	
	 	
		
		
	Производството е по чл. 303 и сл. от ГПК.	
	 	
	Образувано е по подадена молба от ищците Ю. Л. А. за отмяна на влязло в сила на 17.12.2009 г. решение № 732/27.05.2009 г. по в. гр. д. № 1199/2008 г. на Варненския окръжен съд. В молбата се поддържа, че след постановяване на решението на молителите са станали известни обстоятелства и нови писмени доказателства, които са от съществено значение за спора и са основание за отмяна по чл. 303, ал. 1, т. 1 от ГПК. Молителите искат ВКС да отмени влязлото в сила решение на Варненския окръжен съд на основание чл. 303, ал. 1, т. 1 от ГПК.	
	 	
	Ответниците по молбата М. И. П. и Д. И. Г., чрез адв. пълномощника В. В. са изразили становище за недопустимост на молбата, като подадена след срока, предвиден в чл. 305, ал. 1, т. 1 от ГПК и за неоснователност на същата.	
	 	
	С определение от 27.04.2010 г. съдът е допуснал молбата до разглеждане. 	
	 	
	По подадената молба за отмяна Върховният касационен съд Второ гражданско отделение намира следното:	
	 	
	С влязло в сила на 17.12.2009 г. решение № 732/27.05.2009 г. по в. гр. дело № 1199/2008 г. на Варненския окръжен съд е отменено решението на Варненския районен съд от 25.02.2008 г. по гр. д. № 7547/2006 г. в частта, в която е уважен предявеният от Ю. Т. А. и И. Л. А. против М. И. П. и Д. И. Г. иск с пр. осн. чл. 108 от ЗС, както и в частта за присъдените в полза на ищците разноски и вместо отменената част е отхвърлен иска на Ю. Т. А. и И. Л. А. против М. И. П. и Д. И. Г. за предаване владението върху реална част от 66 кв. м. от УПИ IX - 893 в кв. 40 по действащия регулационен план, заключена между точките А,Б и В, оцветена в жълт цвят на скицата на л. 63 от делото на ВРС, неразделна част от решението, претендирана като част от УПИ VIII-982 в кв. 40 по регулационния план на гр. В., кв.”В”, като неоснователен.	
	 	
	Съгласно разпоредбата на чл. 303, ал. 1, т. 1 от ГПК заинтересованата страна може да иска отмяна на влязло в сила решение, когато се открият нови обстоятелства или нови писмени доказателства от съществено значение за делото, които не са могли да бъдат известни при решаването му или с които страната не е могла да се снабди своевременно. В случая представените от ищците с молбата за отмяна писмо изх. № ЖС-98-И-1/02.12.2008 г./погрешно посочен изх. № ЖС-98-И-7/, подписано от кмета на Район „П” и изпратено до молителите, с копие до ответниците по молбата по повод молба вх. № ЖС-98-И-1/12.11.2008 г. от молителите във връзка с удостоверение за търпимост по пар. 16, ал. 1 ЗУТ с изх. № УТ-98-М-46/06.08.2007 г., издадено на името на М. И. П. и Д. И. Т., декларация от 06.07.2007 г., подписана от М. И. П. и Д. И. Т. с нотариална заверка на подписите от 06.07.2007 г. и З. за издаване на удостоверение за търпимост на стоеж съгласно пар. 16, ал. 1, 2 и 3 от ПР на ЗУТ изх. № М* от 09.07.2007 г., подадено от ответниците по молбата до кмета на Район „П”на Община В. са били представени в с. з. на 27.04.2008 г. пред въззивния съд. Посочените писмени доказателства са приети от въззивния съд с определение в същото съдебно заседание и съответно са обсъдени с влязлото в сила решение от 27.05.2009 г. по в. гр. дело № 1199/08 г. на ВОС. Следователно представените с молбата за отмяна писмени доказателства не са новооткрити по смисъла на чл. 303, ал. 1, т. 1 от ГПК и отмяна възоснова на тях не може да се допусне. 	
	 	
	Като взема предвид изложеното съдът намира, че не се установява основание за отмяна на влязлото в сила решение на Варненския окръжен съд по в. гр. д. № 1199/2008 г. по смисъла на чл. 303, ал. 1, т. 1 от ГПК. Молбата за отмяна като неоснователна следва да се остави без уважение.	
	 	
	С оглед изхода на спора в полза на ответницата по молбата М. И. П. следва да се присъди сумата 800 лв. разноски за адвокатско възнаграждение за настоящото производство.	
	 	
	Водим от горното Върховният касационен съд, състав на Второ гражданско отделение	
	 	
		
	 	
	 РЕШИ: 	
	 	
		
	 	
	Оставя без уважение молба, вх. № 2937/09.02.2010 г. на Ю. Т. А. и И. Л. А. и двамата с адрес гр. В., ул.”Л” № 21, съдебен адрес чрез адв. Б гр. В., ул.”П” № 11, ет. 1 за отмяна на влязло в сила решение № 732/27.05.2009 г. по в. гр. дело № 1199/2008 г. на Варненския окръжен съд на основание чл. 303, ал. 1, т. 1 от ГПК, като неоснователна.	
	 	
	Осъжда Ю. Т. А. и И. Л. А. и двамата с адрес гр. В., ул.”Л” № 21, съдебен адрес чрез адв. Б гр. В., ул.”П” № 11, ет. 1 да заплатят на М. И. П. от гр. В., ул.”Л” № 31 сумата 800 лв. разноски по делото за настоящото производство.	
	 	
		
	 	
		
	 	
	 ПРЕДСЕДАТЕЛ: 	
	 	
		
	 	
	 ЧЛЕНОВЕ: 	

